# Ansøgning om administrativ visitation af støtte til flersprogede børn/elever i daginstitution/skole (Startpakke) samt indstilling til Pædagogisk Psykologisk Rådgivning

Dette skema har to formål.

Dette skema ansøger om administrativ visitation af støtte til flersprogede børn/elever i daginstitution/skole (Startpakke).

Med dette skema giver forældremyndighedsindehaver(e) ligeledes samtykke til, at barnet/eleven indstilles til Pædagogisk Psykologisk Rådgivning (PPR). Dette er nødvendigt for den videre sagsbehandling, da det er fagpersoner ved PPR, der varetager vejledning ift. sprogtilegnelse og lignende. Det er desuden fagpersoner ved PPR, der vurderer og godkender evt. fremtidige ansøgninger om støtte til sprogtilegnelse.

|  |  |
| --- | --- |
| Barnets/elevens fulde navn | Cpr. nr. |
| Adresse (gade, nummer, postnummer, by) |  |
| Barnets/elevens og forældres primære sprog og/eller modersmål | Daginstitution/skole |
| Barnets/elevens og forældres fødested og evt. tidligere opholdsland | Er der tale om barnets /elevens 1. møde med daginstitution eller skole? Ja \_\_\_\_\_\_ Nej \_\_\_\_\_ |
| Dato for barnets/elevens opstart i dansk daginstitution eller skole | Visitationsperiode 0 (3 måneder) dato for start og slut |

|  |  |
| --- | --- |
| Mors navn |  |
| CPR nr. |  |
| Adresse (gade, nummer, postnummer, by) |  |
| Telefonnummer (hjem) |  |
| Forældremyndighed (ja/nej) |  |

|  |  |
| --- | --- |
| Fars navn |  |
| CPR nr. |  |
| Adresse (gade, nummer, postnummer, by) |  |
| Telefonnummer (hjem) |  |
| Forældremyndighed (ja/nej) |  |

|  |  |
| --- | --- |
| Mor | Navn |
| Dato | Underskrift |

|  |  |
| --- | --- |
| Far | Navn |
| Dato | Underskrift |

|  |  |
| --- | --- |
| Leder | Navn |
| Dato | Underskrift |

Orientering om indsamling af personoplysninger til PPR Jammerbugt

Dette afsnit skal orientere dig om, at vi modtager oplysninger om dit barn.

Efter databeskyttelsesforordningens artikel 14 skal vi nemlig give dig en række oplysninger, når vi modtager oplysninger om dit barn fra andre.

De oplysninger vi skal give dig, er følgende:

1. Vi er den dataansvarlige – hvordan kontakter du os?

2. Kontaktoplysninger på databeskyttelsesrådgiveren

3. Formålene og retsgrundlaget for behandlingen af dine personoplysninger

4. Kategorier af personoplysninger

5. Modtagere eller kategorier af modtagere

6. Overførsel til modtagere i tredjelande, herunder internationale organisationer

7. Hvor dine personoplysninger stammer fra

8. Opbevaring af dine personoplysninger

9. Automatiske afgørelser, herunder profilering

10. Retten til at trække samtykke tilbage

11. Dine rettigheder

12. Klage til Datatilsynet

I det vedlagte bilag 1 finder du en uddybning i forhold til de oplysninger, vi skal give dig.

Dette brev er alene til orientering, og sagen giver ikke umiddelbart anledning til nogen sagsbehandling i forhold til dig.

Har du spørgsmål, er du velkommen til at kontakte os. Du kan se vores kontaktoplysninger i bilag 1.

Med venlig hilsen

Pernille Skyum

Leder af Pædagogisk Psykologisk Rådgivning

Familie og Forebyggelse

Jammerbugt Kommune

Bilag 1 – Oplysninger om vores behandling af dine personoplysninger mv.

1. Vi er den dataansvarlige – hvordan kontakter du os?

Lederen af PPR er dataansvarlig for behandling af personoplysninger.

Vores kontaktoplysninger er følgende:

PPR, Jammerbugt Kommune

Toftevej 43,

9440 Aabybro,

Telefon 72577777

ppr@jammerbugt.dk

2. Kontaktoplysninger på databeskyttelsesrådgiveren

Hvis du har spørgsmål til vores behandling af dine oplysninger, er du altid velkommen til at kontakte vores Sikkerhedsrådgiver, Henrik Juul Rasmussen eller vores Databeskyttelsesrådgiver, Karina Søndergaard.

Dette kan ske ved henvendelse til raadhus@jammerbugt.dk, hvor det i mailen anføres, at mailen er til Sikkerhedsrådgiver/Databeskyttelsesrådgiver.

3. Formålene og retsgrundlaget for behandlingen af dine personoplysninger

PPR indsamler og behandler personoplysninger med det formål at vurdere et barns forudsætninger og behov i forbindelse med indgåelse i læringsmiljøer og undervisning, samt med det formål at vejlede og rådgive pædagogisk personale om deres opgave omkring et barn indstillet til PPR.

PPR indsamler og behandler personoplysninger med det formål at planlægge, justere og evaluere undervisningsindsats i forhold til indstillede børn.

I DSA indsatser indhenter og behandler PPR personoplysninger med det formål, at vurdere barnets sprogtilegnelse på dansk og derudfra vejlede hjem og inst./skole.

I Cool Kids/Chilled forløb indhenter og behandler PPR personoplysninger med det formål at vurdere et barns behov for behandling samt med det formål at justere behandlingen.

I supervision indhenter og behandler PPR personoplysninger fra supervisanden med henblik på at tilbyde supervision på deres arbejdsopgave ifm. plejebarn.

I Taleskolen indhenter og behandler PPR personoplysning med det formål at vurdere barnets forudsætninger og behov ifm. indgåelse i læringsmiljøer og undervisning samt at tilrette det generelle læringsmiljø og de konkrete undervisningsaktiviteter barnet tilbydes.

PPR bruger ikke personoplysninger til andet formål end det, der er beskrevet i ovenstående.

I PPR opgaven og DSA indsatser behandler vi dit barns oplysninger i medfør af Folkeskoleloven (BEK nr 693 af 20/06/2014), Lov om Ungdomsuddannelse (LBK nr. 783 af 15/06/2015), Offentlighedsloven, Databeskyttelsesloven, samt databeskyttelsesforordningen (Europa-Parlamentets og Rådets forordning 2016/679, artiklerne 6, stk. 1, litra a-f, og 9, stk. 2, litra a-j).

Ved vurdering af behov for støtte og DSA indsatser ved dagtilbud behandler vi dit barns oplysninger jf. Dagtilbudsloven (BEK. nr. 748 af 20.06.16) ), Offentlighedsloven, Databeskyttelsesloven, samt databeskyttelsesforordningen (Europa-Parlamentets og Rådets forordning 2016/679, artiklerne 6, stk. 1, litra a-f, og 9, stk. 2, litra a-j).

Ved Cool Kids opgaven behandler vi dit barns oplysninger i medfør af servicelovens § 11 stk. 3,

 Offentlighedsloven, Databeskyttelsesloven, samt databeskyttelsesforordningen (Europa-Parlamentets og Rådets forordning 2016/679, artiklerne 6, stk. 1, litra a-f, og 9, stk. 2, litra a-j).

Ved familiebehandlingsopgaven behandler vi dit barns og dine oplysninger i medfør af serviceloven § 52), Offentlighedsloven, Databeskyttelsesloven, samt databeskyttelsesforordningen (Europa-Parlamentets og Rådets forordning 2016/679, artiklerne 6, stk. 1, litra a-f, og 9, stk. 2, litra a-j).

Ved supervision af plejefamilien behandler vi dine oplysninger i medfør af servicelovens § 52, Offentlighedsloven, Databeskyttelsesloven, samt databeskyttelsesforordningen (Europa-Parlamentets og Rådets forordning 2016/679, artiklerne 6, stk. 1, litra a-f, og 9, stk. 2, litra a-j).

4. Kategorier af personoplysninger

Vi behandler følgende kategorier af personoplysninger om dig:

Der er tale om indsamling og behandling af både almindelige, fortrolige og følsomme personoplysninger, herunder også cpr.-oplysninger.

5. Modtagere eller kategorier af modtagere

Vi videregiver eller overlader dine personoplysninger til følgende modtagere:

PPRs vurderinger tilgår den institution, som har anmodet om vurderingen. PPR deler oplysninger med den institution barnet er indskrevet i gennem vejledning og rådgivning af ledelse og medarbejdere ift. barnets sag.

Hvis barnet skifter institution, vil vi anmode om samtykke til deling af oplysninger med ny institution.

6. Overførsel til modtagere i tredjelande, herunder internationale organisationer

Vi overfører ikke dine personoplysninger til modtagere uden for EU og EØS.

7. Hvor dine personoplysninger stammer fra

Samtykke til behandling af personfølsomme oplysninger sker ifm. indstilling til PPR. Her underskriver forældremyndighedsindehavere (eller bopælsforælder) indstilling og giver dermed PPR lov til at foretage nærmere bestemte interventioner og i samme forbindelse at håndtere de personfølsomme oplysninger.

PPR indhenter personoplysninger ved barnets aktuelle institution i forbindelse med sin indsamling og behandling af oplysninger.

Kontaktoplysninger stammer fra cpr-registeret og oplysninger modtaget direkte fra barnets forældre. Vores Databehandlingssystem henter oplysninger fra cpr-registeret ved ændringer i bopæl eller forældremyndighed.

Hvis PPR indhenter personoplysninger ved andre (fx BFR, psykiatri, egen læge), vil dette ske efter konkret aftale/samtykke med sagspart og/eller denne forældremyndighedsindehaver.

8. Opbevaring af dine personoplysninger

Forvaltningsloven og i nogle tilfælde psykologloven pålægger PPR at føre journal samt at opbevare personoplysninger i forbindelse med sagsarbejde. Herunder opbevaring af referater fra møder, notater fra samtaler, vurderinger etc.

Vi opbevarer dine personoplysninger i følgende tidsrum:

PPR arkiverer sagen, når barnet er fyldt 18 år. PPR sletter sagen og dermed personoplysningerne fem år efter en sag er arkiveret jf. forvaltningsloven.

9. Automatiske afgørelser, herunder profilering

Vi anvender ikke automatiske afgørelser.

10. Retten til at trække samtykke tilbage

Du har til enhver tid ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor i punkt 1.

Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

Hvis samtykke trækkes tilbage, vil PPR henlægge sagen. Forældre kan anmode om at sagen arkiveres.

11. Dine rettigheder

Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, skal du kontakte os.

**Ret til at se oplysninger (indsigtsret)**

Du har ret til at få indsigt i de oplysninger, som vi behandler om dig, samt en række yderligere oplysninger.

Som sagspart har man ret til aktindsigt i sin sag jf. Forvaltningsloven § 9. Man er part i en sag, der vedrører barn under 18 år, når man er forældremyndighedsindehaver. 15-årige er part i egen sag, og har ret til høring og aktindsigt.

**Ret til berigtigelse (rettelse)**

Du har ret til at få urigtige oplysninger om dig selv rettet.

**Ret til sletning**

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

**Ret til begrænsning af behandling**

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

**Ret til indsigelse**

Du har i visse tilfælde ret til at gøre indsigelse mod vores eller lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring.

**Ret til at transmittere oplysninger (dataportabilitet)**

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

12. Klage til Datatilsynet

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).